paragraph_text: Do while konstrukt se sastoji od bloka koda i uvjeta. Prvo se izvršuje kod unutar bloka, a potom se evaluira uvjet. Ako je uvjet istinit, kod se unutar bloka opet izvršuje. Ovo se opetuje sve dok uvjet ne postane lažan. Budući da do while petlje provjeruju uvjet nakon izvršenja bloka koda, upravljačka se struktura često naziva postispitnom petljom. Ovo valja sučeliti s while petljom, koja ispituje uvjet prije izvršenja koda bloka.